Respublika hududlarida mebelsozlik sanoatini rivojlantirishga qaratilgan chora-tadbirlar toʻgʻrisida
(resolution, 2026-02-09)

Aholi turmush darajasi va yangi qurilayotgan uy-joylar sonining oshishi natijasida mebelsozlik sanoati mahsulotlariga nisbatan oshib borayotgan talabni qondirish, respublika hududlaridagi mebel ishlab chiqaruvchilar faoliyatini qoʻllab-quvvatlash, xalqaro standartlarga javob beradigan hamda ichki va tashqi bozorlarda raqobatbardosh mebel mahsulotlarini ishlab chiqarishni kengaytirish maqsadida: 1. Qoraqalpogʻiston Respublikasi Vazirlar Kengashi va viloyatlar hokimliklari, Investitsiyalar va tashqi savdo vazirligi, Iqtisodiy taraqqiyot va kambagʻallikni qisqartirish vazirligining 1-ilovaga muvofiq hududlarda klaster usulida mebel mahsulotlarini ishlab chiqarishga ixtisoslashgan kichik sanoat zonalarini (keyingi matnlarda — kichik sanoat zonalari) tashkil qilish toʻgʻrisidagi takliflariga rozilik berilsin. 2. Belgilab qoʻyilsinki: a) kichik sanoat zonalaridagi ishlab chiqarish maydonlari mulk huquqi asosida elektron onlayn-auksion orqali realizatsiya qilinadi; b) kichik sanoat zonalaridagi ishlab chiqarish maydonlariga bosh rejaga asosan, ustuvor ravishda, mebel va uning butlovchi qismlarini ishlab chiqarish hamda realizatsiya qilish obyektlari joylashtiriladi, bunda elektron onlayn auksion savdolarida birorta talabgor ishtirok etmagan lotlarga mebel mahsulotlarini ishlab chiqarishga zarar yetkazmaydigan sanoat va xizmat koʻrsatish yoʻnalishlaridagi boshqa loyihalarni joylashtirishga ruxsat beriladi; v) kichik sanoat zonasidagi qishloq xoʻjaligida foydalanilgan yer maydonlarini mulk huquqi asosida elektron onlayn-auksion orqali realizatsiya qilishdan tushgan tushumning mahalliy budjetga yoʻnaltiriladigan qismi budjetning qoʻshimcha daromadi sifatida shakllantiriladi va kamida 30 foizi ushbu hududda yangi yer maydonlarini qishloq xoʻjaligiga kiritish uchun sarflanadi; g) tashkil qilinayotgan kichik sanoat zonalarining tashqi muhandislik-kommunikatsiya tarmoqlarini qurish tadbirlari: ichimlik suvi, oqova suv tarmoqlarini hamda avtomobil yoʻllarini qurish, rekonstruksiya qilish va taʼmirlash ishlari boʻyicha — 2021 — 2023-yillar uchun Davlat budjetida nazarda tutilgan mablagʻlar; elektr energiyasi, tabiiy gaz va aloqa tarmoqlarini qurish, rekonstruksiya qilish va taʼmirlash ishlari boʻyicha — oʻrnatilgan tartibda taʼminotchi korxonalar mablagʻlari hisobidan amalga oshiriladi. 3. Qoraqalpogʻiston Respublikasi Vazirlar Kengashi va viloyatlar hokimliklari: oʻn kun muddatda kichik sanoat zonalarini tashkil etish uchun 1-ilovada koʻrsatilgan yer maydonlarini qonunchilikda belgilangan tartibda ajratilishini taʼminlasin; bir oy muddatda Investitsiyalar va tashqi savdo vazirligi (A. Voitov) bilan birgalikda belgilangan tartibda kichik sanoat zonalari hududlarining chegaralari va bosh rejasi ishlab chiqilishi va tasdiqlanishini taʼminlasin; ikki hafta muddatda Qishloq xoʻjaligi vazirligi (J. Xodjayev) bilan birgalikda tadbirkorlik subyektlarini jalb qilgan holda mahalliy budjet mablagʻlari hisobidan qishloq xoʻjaligida foydalanishga kiritiladigan yer maydonlarining manzilli roʻyxatini tasdiqlasin. Bunda har bir hududda yangidan qishloq xoʻjaligida foydalanishga kiritiladigan yer maydonlari ushbu hududda tashkil qilinayotgan kichik sanoat zonasi maydonidan kamida ikki barobar koʻp boʻlishi lozim. 4. Belgilansinki, kichik sanoat zonalarini tashkil qilish uchun yer maydoni ajratilishi bilan bogʻliq qishloq xoʻjaligi va oʻrmon xoʻjaligi ishlab chiqarishi nobudgarchiliklari oʻrnini qoplash boʻyicha toʻlanadigan kompensatsiya toʻlovlari, istisno tariqasida, undirilmaydi. 5. Iqtisodiy taraqqiyot va kambagʻallikni qisqartirish vazirligi Investitsiyalar va tashqi savdo vazirligi, Qoraqalpogʻiston Respublikasi Vazirlar Kengashi va viloyatlar hokimliklari hamda Moliya vazirligi bilan birgalikda bir oy muddatda tashkil qilinayotgan kichik sanoat zonalarini barcha muhandislik-kommunikatsiya infratuzilmalari bilan taʼminlash manzilli dasturini tasdiqlasin. 7. 2024-yil 1-yanvarga qadar 2-ilovaga muvofiq mebel ishlab chiqarishda foydalaniladigan xom ashyo, ehtiyot qismlar, furnitura va aksessuarlar importida bojxona bojining nol stavkasi qoʻllanilsin. 8. Investitsiyalar va tashqi savdo vazirligi hamda boshqa manfaatdor vazirlik va idoralar bilan birgalikda ikki oy muddatda quyidagilarni nazarda tutuvchi “2021 — 2024-yillarda Oʻzbekistonda mebel va yogʻochsozlik sanoatini rivojlantirish dasturi” loyihasini tasdiqlash uchun Vazirlar Mahkamasiga kiritsin: respublika hududlarida qurilayotgan koʻp kvartirali uy-joylarni aholining talabidan kelib chiqqan holda birinchi navbatda mahalliy mebel mahsulotlari bilan jihozlash boʻyicha isteʼmol kreditlarining yangi turlari va paketlarini joriy qilish; 2021 — 2024-yillarda respublika hududlaridagi davlat tashkilotlarining, shu jumladan maktabgacha taʼlim, umumiy oʻrta va oʻrta maxsus taʼlim hamda sogʻliqni saqlash muassasalarining mebel jihozlarini yangilash grafigini tasdiqlash; mebel sanoatining barcha yoʻnalishlarida xom ashyo sifatida foydalaniladigan daraxt turlarini respublika iqlim sharoitini hisobga olgan holda yetishtirish hamda respublika mebel sanoatida xom ashyo sifatida foydalaniladigan daraxt turlari plantatsiyalarini barpo etish; xorijiy davlatlardagi (Xitoy, Turkiya hamda Yevropa davlatlari) yirik mebel ishlab chiqaruvchi kompaniyalar tomonidan respublikada ishlab chiqarish quvvatlarini ishga tushirish; Innovatsion rivojlanish vazirligi va “Oʻzkimyosanoat” AJ bilan birgalikda respublika hududlarida MDF plitalari, NPL panellar, hamda mazkur qarorning 2-ilovasida koʻrsatilgan xom ashyo, ehtiyot qismlar, furnitura va aksessuarlar ishlab chiqarishga qaratilgan loyihalarni amalga oshirish. 9. “Mebel va yogʻochsozlik sanoati” uyushmasi, Investitsiyalar va tashqi savdo vazirligi, Iqtisodiy taraqqiyot va kambagʻallikni qisqartirish vazirligining 2022-yildan boshlab har yili may oyida mahalliy va xorijiy korxona vakillari, salohiyatli investorlar, ekspertlar va tarmoqqa aloqador boshqa mutaxassislarni jalb qilgan holda Mebel xalqaro savdo koʻrgazmasini (“Uzbek International Furniture Fair”) tashkil qilish va oʻtkazish toʻgʻrisidagi taklifi maʼqullansin. Investitsiyalar va tashqi savdo vazirligi (A. Voitov) “Mebel va yogʻochsozlik sanoati” uyushmasi (A. Nuritdinov) bilan birgalikda ikki oy muddatda Mebel xalqaro savdo koʻrgazmasiga tayyorgarlik koʻrish hamda uni yuqori saviyada oʻtkazish boʻyicha chora-tadbirlar dasturini ishlab chiqsin va amalga oshirishni boshlasin. 10. Qoraqalpogʻiston Respublikasi Vazirlar Kengashi va viloyatlar hokimliklari hamda 1-ilovada koʻrsatilgan tumanlar (shaharlar) hokimliklari Bandlik va mehnat munosabatlari vazirligi va boshqa manfaatdor vazirlik va idoralar bilan birgalikda ikki oy muddatda 1-ilovada koʻrsatilgan tumanlarda (shaharlarda) joylashgan kasb-hunarga oʻqitish muassasalarida tadbirkorlik subyektlarini jalb qilgan holda mebelsozlik boʻyicha qisqa va oʻrta muddatli oʻquv kurslarini tashkil qilsin. 12. Oʻzbekiston Milliy teleradiokompaniyasi, Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi, Oʻzbekiston Milliy axborot agentligi mazkur qarorning mazmun-mohiyati hamda unda belgilangan vazifalarning ijrosi yoritib borilishini taʼminlasin. 13. Mazkur qaror ijrosini samarali tashkil etishga masʼul va shaxsiy javobgar etib investitsiyalar va tashqi savdo vazirining birinchi oʻrinbosari A.B. Voitov belgilansin. Qaror ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazirning oʻrinbosari S.U. Umurzakov zimmasiga yuklansin. Amalga oshirilayotgan chora-tadbirlar natijadorligi yuzasidan har chorak yakuni boʻyicha Oʻzbekiston Respublikasi Prezidentiga axborot berilsin. T/r Hudud Tuman (shahar) Kichik sanoat zonasi tashkil qilinadigan hudud nomi Tashkil qilinadigan kichik sanoat zonasi maydoni (gektar) 1. Qoraqalpogʻiston Respublikasi Nukus tumani “Aqmangʻit” MFY 3 2. Andijon viloyati Andijon tumani “Mart” MFY 13 3. Oltinkoʻl tumani “Sadda” MFY 3 4. Buxoro viloyati Romitan tumani “A. Navoiy” MFY 1,3 41. Jondor tumani “Oxshix” MFY 1,8 5. Jizzax viloyati Jizzax shahri “Sayxon” MFY 0,5 6. Qashqadaryo viloyati Qarshi shahri “Buyuk Turon” MFY 8 7. Qarshi tumani “Koʻchkak” MFY 1 8. Navoiy viloyati Karmana tumani “Sardoba” MFY 3 9. Namangan viloyati Namangan shahri “Oyqiron” massivi 10 10. Samarqand viloyati Pastdargʻom tumani “Qoragʻuppa” MFY 2,5 11. Surxondaryo viloyati Uzun tumani “Istiqlol” MFY 2 12. Sirdaryo viloyati Yangiyer shahri “Navroʻzobod” MFY 8,7 13. Fargʻona viloyati Bagʻdod tumani “Muruvvat” MFY 6,4 131. Buvayda tumani “Qoʻngʻirot” MFY 8,8 14. Toshkent viloyati Oʻrtachirchiq tumani “Saidovul” qishlogʻi 25* 15. Xorazm viloyati Xonqa tumani “Madir” qishlogʻi 10 T/r TIF TN kodi Nomi 1. 3208 90 9109 Sintetik polimerlar yoki kimyoviy modifikatsiyalangan tabiiy polimerlarga asoslangan, suvsiz muhitda tarqalgan yoki erigan boʻyoqlar va laklar (shu jumladan emal va laklar) 2. 3506 91 0000 Tayyor yelim 3. 3814 00 9000 Boʻyoq va laklarni oʻchirish uchun tayyor eritgich va suyultirgichlar 4. 3920 49 PVX qirralar 5. 3926 30 0000 Mebel uchun mahkamlaydigan buyumlar va furnitura 6. 4410 Yogʻoch qirindili plitalar 7. 4411 Yogʻoch tolali plitalar 8. 7318 14 7318 15 Qora metaldan ishlab chiqarilgan vintlar, boltlar, gaykalar, burama ilgaklar, zaklepkalar, shponkalar, shplintlar, shaybalar (prujinali) va shunga oʻxshash buyumlar 9. 7604 29 9000 Aluminiydan tayyorlangan choʻp va profillar 10. 8302 10 0000 8302 20 0000 8302 42 0000 Qimmatbaho boʻlmagan metalldan yasalgan mahkamlovchi armatura, furnitura, kronshteynlar, sharnirlar va shunga oʻxshash mebel uchun ishlatiladigan buyumlar; qimmatbaho boʻlmagan metalldan yasalgan mahkamlagichli mebel gʻildiragi va eshiklarni avtomatik yopuvchi uskunalar 11. 9403 90 1000 Metalldan yasalgan mebel qismlari